Κώστας Καπνίσης

Ο Κώστας Καπνίσης (20 Νοεμβρίου 1920 – 4 Ιουλίου 2007) ήταν Έλληνας συνθέτης, πιανίστας και μαέστρος.  

 Βιογραφία 
Γεννήθηκε στην Αθήνα στις 20 Νοεμβρίου του 1920. Οι γονείς του ήταν ο Χρήστος Καπνίσης, ράφτης στο επάγγελμα, και η Αφροδίτη Βουγιούκα που ήταν πιλοποιός. Είχαν τα εργαστήρια-μαγαζιά τους δίπλα δίπλα στη Στοά Αρσακείου (Ορφέα). Ο πατέρας του, με καταγωγή από τη Ζάκυνθο έπαιζε κιθάρα και τραγουδούσε. Ο Κώστας και ο ένα χρόνο μικρότερος αδελφός του Μιχάλης έμαθαν μουσική από πολύ νεαρή ηλικία (5 ετών), ο ένας πιάνο και ο άλλος βιολί. Ο Κώστας συνέχισε τις σπουδές του στο Ελληνικό Ωδείο και το 1943 πήρε μαθήματα από τον Νίκο Σκαλκώτα και στη συνέχεια από τους Γεώργιο Βώκο, Μάριο Βάρβογλη και Γιάννη Παπαϊωάννου. Από το 1939 συνθέτει και από το 1941 εισέρχεται στο τότε Εθνικό Ίδρυμα Ραδιοφωνίας (σημερινή ΕΡΤ) στη δημιουργία ελαφράς ορχήστρας.

Ο Καπνίσης είχε γράψει τη μουσική περισσοτέρων από 110 κινηματογραφικών ταινιών, τραγουδιών, ντοκιμαντέρ, και μουσικών θεατρικών παραστάσεων (μιούζικαλ). Επίσης είχε κάνει πολλές ενορχηστρώσεις και διασκευές. Μέλος της Ένωσης Ελλήνων Μουσουργών, διετέλεσε και πρόεδρος του Πανελλήνιου Μουσικού Συλλόγου (περίοδο 1965-1967) και αντιπρόεδρος της Ομοσπονδίας Μουσικών 1966-1967.

Έλαβε μέρος σε πολλά φεστιβάλ μεταξύ των οποίων στην Ισπανία το 1962, στη Βραζιλία το 1966 και το 1967, στη Χιλή το 1974, και δύο φορές στη Ρωσία το 1963 και το 1966.

Είχε τιμηθεί με χρυσό μετάλλιο στο Φεστιβάλ Τραγουδιού της Βραζιλίας (1967), Βραβείο καλύτερης μουσικής στη ταινία Τα χέρια (Θεσσαλονίκη 1962) καθώς και ιδιαίτερα βραβεία για τη μουσική των ταινιών Πανικός (1969), και Αλέξανδρος ο Μέγας στην Ιστορία και τον θρύλο (Θεσσαλονίκη 1977).

Το 1993, έκανε τις περίφημες ενορχηστρώσεις στο δίσκο της Αλέξιας, Η Αλέξια ερμηνεύει τα κλασικά, μια ακόμη μεγάλη παραγωγή με ελληνικά τζαζ τραγούδια από τις δεκαετίες του ’20 έως και του ’60. Στο δίσκο η Αλέξια τραγούδησε το πρώτο τραγούδι που είχε γράψει ο Κώστας Καπνίσης το 1937 με τίτλο "Γελάς".

Ο δίσκος ηχογραφήθηκε με τη Συμφωνική Ορχήστρα της Βουλγαρίας, η παραγωγή ήταν του Μάκη Δελαπόρτα και περιέχει τρία ντουέτα με το Βλάσση Μπονάτσο, τη Ζωή Κουρούκλη και τη Ρένα Βλαχοπούλου, μια μορφή-σύμβολο του παλιού ελληνικού κινηματογράφου. Το άλμπουμ έγινε τριπλά πλατινένιο στην Ελλάδα και την Κύπρο. 

Ήταν μόνιμος κάτοικος Παλαιού Φαλήρου. Πέθανε στις 4 Ιουλίου του 2007, στο νοσοκομείο "Μετροπόλιταν", όπου είχε εισαχθεί έπειτα από χρόνια προβλήματα υγείας.

 Φιλμογραφία 
Κινηματογραφικές ταινίες με μουσική του Κώστα Καπνίση:
+ΈτοςΤίτλοςΣκηνοθέτης1951Μια νύχτα στον παράδεισοΘανάσης Μεριτζής1952Δυο κοθώνια στο ναυτικόΚώστας ΔρίτσαςΗ φλόγα της ελευθερίαςΠαναγιώτης Σπύρου1954Χαρούμενο ξεκίνημα Ντίνος Δημόπουλος1957Ο Φανούρης και το σόι τουΔημήτρης Ιωαννόπουλος1958Ο λεφτάςΝίκος ΤσιφόροςΜια Ιταλίδα στην ΕλλάδαΟυμπέρτο Λέντσι1959Έγκλημα στο Κολωνάκι Τζανής ΑλιφέρηςΣαρακατσάνισσαΟρέστης ΛάσκοςΜπουμπουλίναΚώστας ΑνδρίτσοςΜατωμένο ηλιοβασίλεμαΑνδρέας ΛαμπρινόςΟ Γιάννος κι η ΠαγώναΟδυσσέας Κωστελέτος1960Το ραντεβού της ΚυριακήςΕρρίκος ΘαλασσινόςΤο αγόρι π' αγαπώΓιάννης ΔαλιανίδηςΑγαπούλα μουΔημήτρης ΑθανασιάδηςΑν ήξερες, παιδί μουΓρηγόρης ΠρωτόπαπαςΤης μιας δραχμής τα γιασεμιάΑνδρέας ΛαμπρινόςΜατωμένο πέπλοΗλίας Μαχαίρας1961Ο Κατήφορος Γιάννης ΔαλιανίδηςΗ κατάρα της μάναςΒασίλης ΓεωργιάδηςΦλογέρα και αίμαΚαραγκούναΔημήτρης Αθανασιάδης1962Οι υπερήφανοιΑνδρέας ΛαμπρινόςΤα χέρια Τζον ΚόντεςΘρίαμβοςΑλέκος Αλεξανδράκης - Αριστείδης Καρύδης-ΦουκςΟ Μιχαλιός του 14ου συντάγματοςΚώστας Χατζηχρήστος - Απόστολος ΤεγόπουλοςΑμαρτωλεςΝτίμης ΔαδήραςΠεζοδρόμιοΜην ερωτεύεσαι το ΣάββατοΒασίλης ΓεωργιάδηςΣκότωσα για το παιδί μουΔημήτρης ΑθανασιάδηςΑγνή και ατιμασμένηΚώστας ΣτράντζαληςΗ Ελληνίδα και ο έρωταςΝέστορας ΜάτσαςΈνα κομμάτι ουρανός1963Χωρίς ταυτότητα Γιάννης ΔαλιανίδηςΣυντρίμμια της ζωήςΛάρι ΦριτςΟ ανιψιός μου ο ΜανώληςΑπόστολος ΤεγόπουλοςΛίγο πριν ξημερώσειΟδυσσέας ΚωστελέτοςΛενιώ, η βοσκοπούλαΑπόστολος ΤεγόπουλοςΣκάνδαλα στο νησί του έρωταΝτίμης ΔαδήραςΟ δρόμος με τα κόκκινα φώταΚώστας ΚαραγιάννηςΜας κρύβουν τον ήλιοΘάνος ΣάνταςΤα παλιόπαιδαΝέστορας Μάτσας1964Γάμος αλά ελληνικάΒασίλης ΓεωργιάδηςΤο δόλωμα Αλέκος ΣακελλάριοςΔίψα για ζωήΣωκράτης ΚαψάσκηςΣτη θύελλα του πάθουςΔημήτρης ΑθανασιάδηςΣτη σκιά μιας άλληςΚώστας ΑσημακόπουλοςΟι κολασμένοιΓιάννης Χαρβάτης1965Η γυνή να φοβήται τον άνδρα Γιώργος ΤζαβέλλαςΟυ κλέψειςΝτίμης ΔαδήραςΕγκατάλειψηΚώστας Ασημακόπουλος1966Τζένη Τζένη Ντίνος Δημόπουλος & Βαγγέλης ΣεϊτανίδηςΞεχασμένοι ήρωεςΝίκος ΓαρδέληςΗ γυναίκα μου τρελλάθηκε Δημήτρης ΝικολαΐδηςΟι εκδικητέςΔημήτρης Αθανασιάδης1967Κοντσέρτο για πολυβόλα Ντίνος Δημόπουλος1968Το παρελθόν μιας γυναίκας Γιάννης ΔαλιανίδηςΑγάπη και αίμα Νίκος ΦώσκολοςΠολύ αργά για δάκρυα Πάνος ΓλυκοφρύδηςΚαπετάν φάντης μπαστούνιΑλέκος ΣακελλάριοςΕκείνοι που ξέρουν ν' αγαπούνΔημήτρης ΚολιάτσοςΟ μικρός δραπέτης Σταύρος Τσιώλης1969Πανικός Ο ΝταβέληςΓιώργος ΠετρίδηςΌταν η πόλις πεθαίνει Γιάννης ΔαλιανίδηςΟ μπλοφατζήςΒασίλης ΓεωργιάδηςΟ πρόσφυγαςΧρήστος ΚυριακόπουλοςΚάθε κατεργάρης στον πάγκο τουΚώστας ΑνδρίτσοςΟ αντάρτης του βάλτουΔημήτρης ΑθανασιάδηςΑδυναμίεςΆγγελος ΦουρτούναςΗ λεωφόρος της προδοσίαςΧρήστος Κυριακόπουλος1970Αγάπη για πάντα Βασίλης ΓεωργιάδηςΑυτοί που μίλησαν με τον θάνατο Γιάννης ΔαλιανίδηςΜια γυναίκα στην αντίστασηΝτίνος ΔημόπουλοςΗ ζούγκλα των πόλεων Σταύρος ΤσιώληςΥπολοχαγός Νατάσσα Νίκος ΦώσκολοςΟ ακτύπητος κτυπήθηκεΚώστας ΑνδρίτσοςΟι Γενναίοι του ΒορράΚώστας ΚαραγιάννηςΤ' αδέλφια ορκίστηκαν εκδίκησηΔημήτρης ΑθανασιάδηςΌταν ήμουν 16 χρονώνΛεωνίδας ΑντωνάκηςΟ μεγάλος ένοχοςΧρήστος ΚυριακόπουλοςΗ γιορτή δεν τελειώνει ποτέΝέστορας Μάτσας1971Η χαραυγή της νίκηςΝτίμης ΔαδήραςΠαπαφλέσσας Ερρίκος ΑνδρέουΥποβρύχιο ΠαπανικολήςΓιώργος ΖερβουλάκοςΗ μεγάλη ώραΝέστορας ΜάτσαςΑδέλφια μου, αλήτες, πουλιάΟδυσσέας ΚωστελέτοςΟ αγαθιάρης και η ατσίδαΚώστας ΑνδρίτσοςΟ τρελοπενηντάρηςΚώστας ΚαραγιάννηςΜαντώ ΜαυρογένουςΟι εγωιστέςΖωή χωρίς χαμόγελοΛεωνίδας ΑντωνάκηςΤο φρούριο των αθανάτωνΓιάννης ΧριστοδούλουΥπερήφανοι αετοίΦίλιππος ΦυλακτόςΑυτοί που ξέχασαν τον όρκο τουςΧρήστος ΚυριακόπουλοςΟ δρόμος των ηρώων1972Έρωτας και προδοσίαΣουλιώτεςΔημήτρης ΠαπακωνσταντήςΜπουμ, ταρα!!! Τα τζουμ!!!Ερρίκος ΘαλασσινόςΙπποκράτης και δημοκρατίαΝτίμης ΔαδήραςΑντάρτες των πόλεωνΟ Οδυσσέας ζει πάνταΝέστορας ΜάτσαςΟ αντιφασίσταςΚώστας ΚαραγιάννηςΑέρα! Αέρα! Αέρα!Κώστας Ανδρίτσος1973Ζήτημα ζωής και θανάτουΒαγγέλης ΣερντάρηςΤα χρόνια της οργήςΧρήστος ΚυριακόπουλοςΟι πολεμισταί της ειρήνηςΔημήτρης Παπακωνσταντής1974ΣεξομανίαΜάριος ΡετσίλαςΤο τραγούδι της ελευθερίαςΝέστορας ΜάτσαςΑλέξανδρος ο Μέγας: Ανάμεσα στην ιστορία και το θρύλο1977Η μεγάλη απόφασηΝτίμης Δαδήρας1978Η τελευταία πτήσηΗ βαλίτσα του παπά

 Παραπομπές 

Πηγές
"Who's Who 1979" σ.254.
, σελ.263-267

Εξωτερικοί σύνδεσμοι
Κώστας Καπνίσης στον Πανδέκτη, του Εθνικού Ιδρύματος Ερευνών

Κατηγορία:Έλληνες συνθέτες
Κατηγορία:Έλληνες συνθέτες μουσικής ταινιών